Jean Benjamin Sleiman

**Jean Benjamin Sleiman** O.C.D. (født 30. juni 1946 i Ghalboun i guvernementet Libanonfjellene i Libanon) er libanesiskfødt katolsk erkebiskop av Bagdad (den latinske ritus).
## Liv og virke
### Bakgrunn
Jean-Benjamin Sleiman studerte teologi ved Université catholique de l’Ouest i Angers, og ved Institut Catholique de Paris. Han var frankofil og polyglott, og tok også doktorgrad i sosial og kulturell antropologi fra Paris-Descartes-universitetet..

### Prest
Jean Benjamin Sleiman sluttet seg til de uskodde karmelitter (O.C.D.) og ble ordinert til prest den 8. desember 1973.

Fra 1983 til 1991 underviste han ved Saint Joseph-universitetet i Beirut.

Blant hans andre oppgaver var som provinsråd i sin korden og som dens *oeconomo* (1981–1984); prior for ordenshuset i Beirut (1984–1991); og generaldefinitor for ordenen (1991–2001). Han underviste også ved *Universitetet Saint-Esprit de Kaslik* (1983–1991) og *Teresianum* i Roma (1992–2000).

### Erkebiskop av Bagdad
Pave Johannes Paul II utnevnte ham til erkebiskop av Bagdad den 29. november 2000. Han ble bispeviet av den apostoliske nuntius til Libanon, erkebiskop Antonio Maria Vegliò, den 20. januar året etter. Medkonsekrerende var Paul Dahdah O.C.D., apostolisk vikar i Beirut, og Paul Bassim O.C.D., den emeriterte apostoliske vikar av Beirut.

I 2003 var han vitne til den amerikanske offensiven under Irakkrigen, og den påfølgende befolkningsflukten; antallet kristne falt deretter fra halvannen million til 150.000 på tolv år..

Biskop Jean Benjamin Sleiman er svært aktiv i å beskytte kristne i Midtøsten, spesielt ofre for Den islamske stat (IS). I slutten av august 2014 erklærte han: *«Dersom Midtøsten ikke blir stabilt fredelig, tror jeg ikke Europa vil være i fred. Denne typen fenomen stopper ikke ved territoriale grenser, og jeg tror at Europa har sin største interesse av å bidra til skape ro i Midtøsten og gå tilbake til sin tradisjonelle politikk, som var mye klokere, absolutt mer human, enn den kan være i dag.»* Han la til: *«Emigrasjonen av kristne er en blødning som ingenting kan stanse. Denne avreisen er irreversibel. For dem er eksil å foretrekke fremfor frykt. Med deres avreise blir det irakiske samfunnet fattigere, lukket inne i seg selv og radikalisert.»*

## Publikasjoner
**Thérèse - l'épouse de l'Agneau*, Cariscript, 1998.
**Dans le piège irakien - le cri du cœur de l'archevêque de Bagdad*, Presses de la Renaissance, 2006.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Pave Pius X (1835–1914) *1884
* Pave Benedikt XV (1854–1922) *1907
* Pave Pius XII (1835–1958) *1917
* Kardinal Eugène-Gabriel-Gervais-Laurent Tisserant (1884–1972) *1937
* Pave Paul VI (1897–1978) *1954
* Kardinal Agostino Casaroli (1914–1998) *1967
* Kardinal Antonio Maria Vegliò (1938–) *1985
* Erkebiskop *Jean Benjamin Sleiman* O.C.D.  (1946 - ) *2001
## Referanser


## Eksterne lenker
*